JERUSALEMIN MUUREILLA Kun Messias saapuu. Osa 7/7
Shalom täältä Israelista!
Olen Juudan autiomaassa, -
jossa Johannes Kastaja julisti syntien anteeksiantamusta.
Täällä myös Jeshua oli 40 päivää paholaisen kiusattavana -
villieläimet seuranaan.
Näillä seuduilla Johannes Kastaja siis saarnasi.
Tästä puhutaan Luuk. 3:ssa.
Johannes Kastajan tyyppinen palvelutehtävä -
ilmaantuu jälleen lopunaikoina.
Siitä aiomme nyt puhua -
Raamatun ennustusten vuoksi -
ja rukouksen herättämiseksi.
Pyydämme Herraa antamaan Johannes Kastajan tyyppisen herätyksen.
Pyydämme sukupolvea, joka valmistaisi tietä Herralle -
Johannes Kastajan tavoin.
Luuk 3:1:
"Viidentenätoista keisari Tiberiuksen hallitusvuotena, -
kun Pontius Pilatus oli Juudean maaherrana -
ja Herodes Galilean neljännysruhtinaana...
ja Lysanias Abilenen neljännysruhtinaana, -
siihen aikaan kun Hannas oli ylim- mäisenä pappina, ynnä myös Kaifas -
tuli Jumalan sana Johannekselle, Sakariaan pojalle, erämaassa."
Johannes Kastaja astui esiin tietyllä hetkellä, -
jota Luukas tässä tarkasti kuvailee.
Luukas sanoi aiemmin, -
että Johannes asui erämaassa ja vahvistui siellä hengessä, -
"...siihen päivään asti, jona hän oli astuva Israelin eteen."
Johannes valmistautui tiettyä hetkeä varten.
Hänen julkinen työnsä kesti vain noin 3-6 kuukautta.
Työkausi oli lyhyt mutta voimakas.
Se valmisti tietä Messiaan ensimmäiselle tulolle.
Raamatun profetioiden mukaan odotamme, -
että Jumalan valtakunta menee nopeasti eteenpäin juuri silloin, -
kun sitä vähiten odotetaan.
Jeshua sanoi Johannes Kastajasta Matt. 11:ssä:
"Johannes Kastajan päivistä tähän asti -
hyökätään taivasten valtakuntaa vastaan, -
ja hyökkääjät tempaavat sen itselleen."
Ihmiset ryntäävät Jumalan valtakuntaan lyhyessä ajassa.
Kuulin tästä jo 70-luvun alussa -
Harrietille ja minulle läheiseltä Derek Princeltä.
Sain tulkata häntä Ruotsissa.
Princen mukaan herätys kestää vain muutaman kuukauden.
Pyhä Henki toimii nopeasti kuin salama.
Hengen vuodatus tempaa paljon ihmisiä valtakuntaan.
Tämä herätys ei ehdi muovautua organisaatioiksi.
Se on kuin Johannes Kastajan aikainen herätys, -
valmistautumista Yljän paluuseen.
Kun Messias saapui, Johannes Kastaja vetäytyi.
Hänen palvelutyönsä oli ohi.
Hänen kauttaan ihmiset olivat saaneet kuulla Jeshuasta.
Jeshua arvosti Johannes Kastajan työtä suuresti:
"Ei ole vaimoista syntyneitten joukosta noussut suurempaa -
kuin Johannes Kastaja..."
Luetaan eteenpäin. Luuk. 3:3:
"Ja hän vaelsi kaikissa seuduissa Jordanin varrella -
ja saarnasi parannuksen kastetta syntien anteeksisaamiseksi..."
Lopunaikojen herätyksen aiheena on juuri -
kääntyminen syntien anteeksisaamiseksi.
Johannes Kastaja saapui ennustusten mukaan Elian hengessä ja voimassa.
Elia oli haastanut aikalaisiaan:
"Kuinka kauan te onnutte molemmille puolille?
Jos Herra on Jumala, seuratkaa häntä;
mutta jos Baal on Jumala, seuratkaa häntä."
Kansa ei vastannut mitään.
Täällä Johannes Kastaja saarnasi parannuksen sanomaa.
Luuk. 3:4:
"...niinkuin on kirjoitettuna profeetta Esaiaan sanojen kirjassa:
"Huutavan ääni kuuluu erämaassa:
'Valmistakaa Herralle tie, tehkää polut hänelle tasaisiksi'.
Te näette, miten vuorista tämä seutu on.
Maisema havainnollisti Johanneksen sanomaa.
"Kaikki laaksot täytettäköön, -
ja kaikki vuoret ja kukkulat alennettakoon, -
ja mutkat tulkoot suoriksi -
ja koleikot tasaisiksi teiksi, -
ja kaikki liha on näkevä Jumalan autuuden."
Jeshua sanoi, että Johannes oli palava ja loistava lamppu.
Ihmiset tahtoivat iloita hetken sen valossa.
Parannuksen teon tärkeyttä julistetaan yhtä tulisesti, -
ennen kuin Messias palaa.
Tarkoituksena on valmistaa hänelle tietä.
"Niin hän sanoi kansalle, joka vaelsi hänen kastettavakseen..."
Johanneksen sanoma ei ollut ihmisille mieluista.
Ei tehty tutkimusta siitä, mitä ihmiset halusivat.
Heitä ei yritetty houkutella.
Ei, sanoma oli läpitunkeva.
"Te kyykäärmeitten sikiöt, -
kuka on teitä neuvonut pakenemaan tulevaista vihaa?"
Johannes on esikuva Elian hengestä, joka vuodatetaan lopun aikana.
Jeshuan saapuessa ensimmäistä kertaa oli kyseessä armon aika.
Malakian kirjassa on lupaus Elian tulosta.
Sen Johannes Kastaja toteutti, kun Messias tuli ensimmäisen kerran.
Mal. 4:5-6: "Katso, minä lähetän teille profeetta Elian, -
ennenkuin tulee Herran päivä, se suuri ja peljättävä."
Kyseessä on tuomiopäivä, jolloin Jeesus tuomitsee maailman synnin.
Ensin tuomitaan seurakunta.
Jumala valmistelee laupeudessaan ihmisiä.
Hän antaa ihmisille mahdollisuuden kääntyä, -
ennen kuin on liian myöhäistä.
Kun olin Tukholmassa vuonna 1972, -
Jumalan Henki sanoi minulle:
"Sukupolvi, joka näkee Poikani paluun, -
saa selkeän tilaisuuden kääntyä, ennen kuin on liian myöhäistä."
Näin käy lopun- aikojen herätyksessä.
Jumala antaa ihmisille tilaisuuden tehdä parannuksen.
Malakia 3:1:ssä sanotaan -
Johannes Kastajasta näin:
"Katso, minä lähetän sanansaattajani, -
ja hän on valmistava tien minun eteeni.
Ja äkisti on tuleva temppeliinsä Herra...
Katso, hän tulee, sanoo Herra Sebaot.
Mutta kuka kestää hänen tulemisensa päivän...
Sillä hän on niinkuin kultasepän tuli ja niinkuin pesijäin saippua.
Ja hän istuu ja sulattaa ja puhdistaa hopean, -
hän puhdistaa Leevin pojat, saa ne puhtaiksi kuin kullan..."
Lopunaikojen herätyksessä tehdään parannusta ja puhdistaudutaan.
Periaatteista on nykyään luovuttu jopa seurakunnissa.
Yli puolet amerikkalaisten kristittyjen avioliitoista -
päättyy eroon.
Seurakuntien moraali on romahtanut.
Laittomuuden salaisuus leviää -
ja valmistaa tietä antikristukselle.
Samaan aikaan syntyy Johannes Kastajan ajan kaltainen herätys.
Jumala kohtaa ne, jotka tahtovat kääntyä -
ja kaipaavat puhtautta ja vanhurskautta.
Heidän ikäväänsä vastataan.
Kirkoissa ei kehoteta ihmisiä tekemään parannusta, -
koska sananjulistajatkin elävät synnissä.
Mutta tämä herätys puhdistaa syvältä.
Sinä, joka katsot tätä, ala rukoilla Hengen vuodatusta.
Herra on sen luvannut:
"Katso, minä lähetän teille profeetta Elian, -
ennenkuin tulee Herran päivä, se suuri ja peljättävä."
Lupaus toteutui osittain Johannes Kastajan tullessa.
Kun Jeshua laskeutui Ilmestysvuorelta, -
jossa opetuslapset olivat nähneet hänen kirkkautensa, -
he kysyivät häneltä:
"Miksi sitten kirjanoppineet sanovat, -
että Eliaan pitää tulla ensin?"
"Sinähän olet Messias. Olemme nähneet tulevan kirkkautesi."
Jeshua vastasi:
"Elias... tulee ja asettaa kaikki kohdalleen."
Seurakunnat ovat hengellisesti rappiolla, -
mutta parannuksen teon herätys korjaa nuo "ikivanhat rauniot".
Tätä sanomaa vihaavat ne, jotka haluavat elää, niin kuin elävät.
Uskonnolliset ihmiset, jotka eivät halua tuntea Jumalan voimaa, -
vastustavat tätä herätystä kiivaasti.
Mutta vanhurskautta janoavat ryntäävät Jumalan valtakuntaan.
Valtakunta menee voimallisesti eteenpäin.
Jeshua jatkaa: "Elias on jo tullut.
Mutta he eivät tunteneet häntä, -
vaan tekivät hänelle, mitä tahtoivat...
...opetuslapset ymmärsivät hänen puhuneen... Johannes Kastajasta."
Lupaus Elian paluusta toteutui osittain Johannes Kastajan kautta.
Jeesus puhui kuitenkin aluksi tulevasta:
"Elia tulee ja asettaa kaiken kohdalleen."
Jeesus näki edeltäpäin, -
että seurakunta luopuisi apostolisesta uskosta.
Näin kävi pian apostolien ajan jälkeen.
Evankeliumin sanoma vääristyi ja sulautui pakanaoppeihin.
Juutalaisten lisäksi evankeliumikin "joutui hajalleen", -
koska se kadotti tyyssijansa Israelista.
Mutta Malakia puhuu tilanteen korjaantumisesta:
Elia kääntää isien sydämet lasten puoleen ja päinvastoin.
Puhumme tästä lisää tulevissa ohjelmissa.
Seurakunnan täytyy siis alkaa kääntyä isiensä puoleen, -
Aabrahamin, Iisakin ja Jaakobin kansan puoleen.
Juutalaiset ovat antaneet meille Messiaan, sanoman ja seurakunnan.
Seurakunta on peräisin juutalaisilta, ei pakanoilta.
Seurakunta tarvitseekin raamatullista uudistumista.
Sen saa aikaan sama Henki, -
joka oli Johannes Kastajan yllä.
Enkeli ennusti Johanneksesta tämän isälle:
"Vaimosi synnyttää pojan. Anna hänelle nimeksi Johannes.
Hän on oleva suuri minun edessäni.
Hän on käyvä edelläni Elian hengessä ja voimassa -
kääntääkseen isien sydämet lasten puoleen."
Siinä oli vasta puolet Malakian profetiasta.
Siitä puuttui lasten sydänten kääntyminen isien puoleen.
Vasta viimeisen sukupolven seura- kunta kääntyy juutalaisten puoleen.
Ennen Eliaa koskevaa profetiaa -
puhutaan myös Mooseksesta:
Jae 4: "Muistakaa minun palvelijani Mooseksen laki..."
Jumala ei koskaan vedä sanojaan takaisin.
Siksi Vanhan testamentin viimeisillä sivuilla lukee:
"Muistakaa minun palvelijani Mooseksen laki, -
jonka minä Hoorebilla hänelle säädin -
koko Israelia varten käskyiksi ja oikeuksiksi."
Vaikkemme olekaan juutalaisia, meidät on oksastettu Israeliin.
Niin Paavali selvästi opettaa.
Siksi Mooseksen lailla on meillekin merkitystä.
Mooseksen laki osoittaa nimittäin todeksi synnin.
Myös Johannes Kastaja puhui ihmisten synneistä.
Lopun aikojen herätyskin liittyy Moosekseen.
Jeshuan kanssa Ilmestysvuorella olivat sekä Elia että Mooses.
Sekä Mooseksen lain opetus- tehtävä että profeetallisuus -
olivat edustettuina Ilmestysvuorella.
Tarvitsemme lopunaikoina Jumalan koko suunnitelmaa, -
jotta olisimme valmiita Herran suurena päivänä.
Tuomion tullessa syntiä ei katsota läpi sormien.
Mutta nyt on kääntymisen aika. Vaikeakulkuinen maasto tasoitetaan.
Paina tämä maisema mieleesi.
Tämä on vaikeakulkuista seutua.
Hengellisessä maailmassa on samanlaista.
On paljon korkeaa ja ylpeää,
jonka Jumala aikoo palvelijoidensa kautta alentaa.
Ajatusmallit, joita seurakuntaan on tuhansien vuosien aikana tullut, -
täytyy repiä alas.
Se, mikä on ollut halveksittua ja hylättyä, nostetaan ylös -
tasaiseksi väyläksi, jolle Herra voi tulla.
Niin Herran pelastus ja kirkkaus ilmestyvät kaikille.
Kaikki liha saa nähdä Herran kunnian (Jes. 40).
Jeshua vahvisti asian opetuslapsille:
"Elian täytyy tulla ennen paluutani ja asettaa kaikki kohdalleen."
Elia ei saapunut itse, kun Messias syntyi maan päälle.
Hän "tuli" Johannes Kastajan kautta.
Johannes vastasi kysyjille, ettei hän ollut Elia.
Mutta Johanneksella oli sama tehtävä ja voima kuin Elialla.
Elian viittahan jäi maan päälle, kun hän nousi taivaaseen.
Saman "viitan" ja voiman saavat ne, -
jotka rakastavat palavasti vanhurskautta ja pyhyyttä.
On valtava etuoikeus olla täällä Juudan autiomaassa, -
jossa Johannes Kastaja alkoi julistaa sanomaansa:
"Tehkää parannus, sillä taivasten valtakunta on lähellä."
Haluan sanoa sinulle: Etsi Herraa ja käänny hänen puoleensa.
Anna Jumalan Sanan käsitellä elämässäsi oleva synti.
Muuta elämässäsi se, mistä Sana sinulle puhuu.
Johannes Kastaja sanoi asiat halki.
Uskonnolliset ihmiset luulivat, että kaikki oli kunnossa.
Johannes Kastaja sanoi heille: "Te kyykäärmeitten sikiöt, -
kuka on teitä neuvonut pakenemaan tulevaista vihaa?
Tehkää... parannuksen... hedelmiä, -
älkääkä ruvetko sanomaan mielessänne:
'Onhan meillä isänä Aabraham'..."
Ihmiset olivat alkaneet luottaa ulkonaiseen uskonnollisuuteen.
Samoin on nykyään seurakunnissa.
Ajatellaan, että kirkossakäynti riittää -
ja ettei elämäntavalla ole väliä.
Se ei käy päinsä, kun Messias palaa.
USA:ssa on tutkittu, ja Ruotsissa on varmasti samanlaista, -
ettei kirkossa käyvien moraali ole korkeampi kuin muidenkaan.
Tilanne on sama kuin Johannes Kastajan aikoina.
Mutta Elian henki laskeutuu taivaasta räjähtävällä voimalla.
Tuli lankeaa sananjulistukseen, -
jotta se voisi valmistaa ihmisiä Herran paluuseen.
Rukoillaan ja kaivataan tätä puhdistavaa herätystä.
Aamen.
Tietoa, opetusta ja rukous- aiheita Elian rukousarmeijalta -
joka viikko postitse tai sähköpostilla.
www.thewatchman.org epa@thewatchman.org
Seuraavassa jaksossa:
Istun Öljyvuorella. Takanani on temppelialue ja vanhakaupunki.
Juuri täällä Jeesus istui opetuslapsineen -
opettaessaan lopunajoista ja omasta paluustaan.
Aihe on ajankohtaisempi kuin koskaan.
Uskon, että Jeesus palaa pian.
On tärkeä tietää, mitä Jumalan Sana asiasta sanoo...
Rauha, vanhurskaus ja oikeus tulevat vielä maailmaan.
Sitä ilouutista saamme julistaa.
Jeesuksen paluun lähetessä -
alkavat "synnytystuskat".
Synnytystuskat käynnistyvät synnytyksessä.
Matt. 19:ssä Jeesus sanoi rikkaalle nuorukaiselle:
"Myy, mitä sinulla on, ja anna köyhille, -
niin sinulla on oleva aarre taivaissa..."
Nuorukainen poistui suruissaan, koska hän oli rikas.
Hän ei uskonut, että Jumalalla olisi ollut antaa vielä enemmän.
Samoin voi olla meidänkin laitamme, vaikkemme olisikaan yhtä rikkaita.
Luulemme jäävämme jostain paitsi, jos antaudumme kokonaan.
Jumala ei kuitenkaan jää kenellekään velkaa.
Kun antaudut hänelle, hän antaa sinulle ylenpalttisesti...
Täällä hän nousi kuolleista, ja tänne hän kerran saapuu.
Siksi Jerusalem on uutisten polttopisteessä.
Tästä paikasta kiistellään.
Hesekielin mukaan Herran valtaistuin on temppelialueella.
Sieltä hän kerran hallitsee koko maailmaa.
Temppelialue onkin maailman kiistellyin paikka.
Maailmaan syntyy taistelu Herran valtaistuimen paikasta...
www.thewatchman.org tv@thewatchman.org
Suomennos: Annamari Kortelainen